Severin Eskeland

Severin Eskeland (født 31. mars 1880 på Stord, død 18. juli 1964 på Stord) var en norsk skolemann. Han var rektor ved Stord lærarskule 1917–1950. Han var også ordfører (V) i Stord 1935–42.

Eskeland hadde utdanning fra Voss folkehøgskule, Stord lærarskule, artium fra 1903 og to års studier ved Universitetet i Oslo uten avsluttende eksamen. Han var medlem av styret i Noregs Mållag, formann i Norskt Måldyrkingslag og hadde flere andre verv. Han skrev biografier over Rasmus Løland og Lenin, flere lokalhistoriske arbeider og oversatte norrøne tekster til landsmål.

Han ble utnevnt til ridder av St. Olavs Orden i 1951, og mottok Den islandske falkeorden i 1949. En byste av ham står ved høgskolen på Stord. Han var bror av folkehøgskolerektoren Lars Eskeland og far til Ivar Eskeland.

Referanser

Eksterne lenker 
 
 Severin Eskeland hos Allkunne.no

Norske sakprosaforfattere
Norske pedagoger
Nynorskforfattere
Nynorskforkjempere
Venstre-ordførere i Hordaland
Ordførere i Stord
Den islandske falkeorden
St. Olavs Orden
Personer fra Stord kommune
Fødsler i 1880
Dødsfall i 1964